cyanic-selkie/wikianc huggingface dataset:
Sekamitat
Diogeneen runous ei yleisesti ole saanut tutkijoilta erityisen kiittäviä arvosteluja, vaikkakin parhaita epigrammeja on luonnehdittu sattuviksi ja joidenkin sisällöstä on ollut hyötyä antiikintutkimuksen kannalta. Diogeneeseen ja tämän tuotantoon erityisen kriittisesti suhtautunut Friedrich Nietzsche esitti, että Diogenes olisi kirjoittanut (tai enimmäkseen kopioinut) koko filosofian historiansa lähinnä säilyttääkseen omat runonsa jälkipolville osana teosta; hän nimittäin tiesi, etteivät hänen keskinkertaiset runonsa muutoin säilyisi. Nietzschen näkemys on kuitenkin täysin spekulatiivinen ja vailla filologisia perusteluja.
Formentera
Formentera on Espanjalle kuuluva saari Baleaareilla, Välimerellä. Se on Baleaarien eteläisin ja pienin asuttu saari, joka on samalla myös oma kuntansa. Formentera sijaitsee noin kuusi kilometriä Ibizasta etelään. Saaren asukasluku oli 9 147 vuonna 2008.
Saari tunnetaan pitkästä uimarannastaan ja nudisteistaan, osalla uimarannoista on alastomuus sallittua.
thumb|Uimarantaa
Metro 2033 (pelisarja)
Metro 2033 on 4A Gamesin kehittämä pelisarja, joka perustuu Metro 2033 -romaaniin.
Pelit ovat selviytymiskauhua ydintuhon jälkeisessä Moskovan metroverkostossa.
Vuonna 2014 sarjan kaksi ensimmäistä osaa julkaistiin päivitettyinä Redux-versioina.
E3 2017-tapahtumassa ilmoitettiin jatko-osan Metro: Exodus tulevan myyntiin alkuvuodesta 2018, joka on päivitetty E3 2018 -tapahtumassa helmikuuksi 2019.
Sun Tiantian
Sun Tiantian (s. 12. lokakuuta 1981 Zhengzhou, Henan, Kiina) on kiinalainen uransa lopettanut oikeakätinen tennispelaaja. Hän saavutti kesäolympialaisissa 2004 naisten nelinpelin kultaa parinaan kiinalainen Li Ting. Sun Tiantian on myös edustanut maataan Fed Cupissa.
Harmaamerimetso
Koko ja ulkonäkö
Linnun keskikoko täysikasvuisena on noin 75 cm ja sen tunnistaa erityisesti valkeasta kaulasepel-laikusta ja tummemman selkäpuolen helmimäisestä kirjailusta. Muutoin pää, kaula ja vatsa on harmaa. Linnulla on ohut keltainen nokka, jonka juuressa on pesimäaikana verenpunainen laikku. Kirkkaanpunaiset räpylät paljastuvat linnun sukeltaessa. Pesimäaikana lajilla on päässään pitkiä valkoisia haituvia. Sukupuolet ovat samannäköiset
Levinneisyys
Lintua tavataan Etelä-Amerikan länsirannikolla ja eteläkärjestä. Tyynenmeren puolella arvioitiin olevan vuonna 2007 12–13 000 yksilöä aina Macabi-saarilta Perussa Chiloé-saarille asti Chilen etelärannikolla. Atlantin puolella arvioitiin samaan aikaan olevan noin 2 200 lintua Puerto Deseadosta Monte Leonin kansallispuistoon saakka ja ajoittain Santa Cruzin maakunnassa Magalhãesinsalmessa Argentiinassa.
Populaatio on pienenemässä, mutta sitä tavataan laajalla alueella. Lajia uhkaavat munien keräily, El Ninon aiheuttamasta meren lämpötilan noususta johtuvat muutokset meren eliöstökannassa sekä lisääntyvän kalastuselinkeinon myötä takertuminen kalastajien välineisiin.
Far Arden
Far Arden on suomalainen rockyhtye, joka perustettiin vuonna 1987. Silloin kokoonpano oli Esko Nevalainen (laulu, kitara), Jamppa GT Heikkinen (rummut), Ari-Matti Jänkälä (basso), Juha Lindberg (kitara) ja Arto Willman (kosketinsoittimet). Willman vaihtui pian kitaristi Eero Mahkoseen. Tämä kokoonpano levytti vuonna 1989 ensimmäisen singlen "Lisa". Debyytin jälkeen seurasi kaksi singleä, yksi ep ja ensimmäinen kokopitkä albumi "Wind and Change" vuonna 1993. Pian tämän jälkeen Jänkälä ja Mahkonen jättivät yhtyeen ja heidän tilalleen tulivat Jari Pietilä (kitara) ja Esa Koukkari (basso). Vuonna 1996 myös alkuperäinen kitaristi Juha Lindberg lopetti. Tämä kokoonpano alkoi vuonna 1998 nauhoittaa levyä "Free Pictures" (2001). Nauhoituksien aikana rumpali Heikkinen vaihtui Jarkko Aroon. Levyn ilmestymisen jälkeen kokoonpanoon tuli kosketinsoittaja Juha Sutela ja basisti vaihtui Lauri Väkevään. Vuonna 2005 basistiksi tuli Asko Karhunen. Kesällä 2012 ilmestyi Far Ardenin kolmas levy Songs of Intuition. Vuoden vaihteessa 2012-2013 pitkäaikainen rumpali Jarkko Aro vaihtui Ari Harjuun. Vuoden 2016 lopussa basisti Asko Karhusen eron jälkeen bassoa on soittanut Pekka Kotila.
Keväällä 2022 rumpali Ari Harjun jätettyä bändin tuli hänen tilalleen Eero Karhunen. Samalla basistiksi palasi Asko Karhunen ja Pekka Kotila siirtyi soittamaan kitaraa.
Harmaamerimetso
Lisääntyminen
Lintu pesii yksittäisinä pareina tai pieninä yhdyskuntina rannikoilla ja guanopitoisilla saarilla. Pesä kootaan merikasveista ja se on yleensä rantajyrkänteiden tasanteilla tai rantakallioiden koloissa ja onkaloissa.
Ravinto
Harmaamerimetso syö pääasiassa kalaa.
Lähteet
<References />
Giambattista Pittoni
thumb|Giambattista Pittoni vuonna 1762. Giovanni Battista Pittoni eli Giambattista Pittoni (20. kesäkuuta 1687 Venetsia, Italia – 17. marraskuuta 1767 Venetsia) oli italialainen taidemaalari. Hän oli yksi 1700-luvun merkittävimmistä italialaisista alallaan.
Osakeanti
Osakeanti (myös emissio) tarkoittaa tilannetta, jossa yhtiö antaa uusia osakkeita tai luovuttaa hallussaan olevia omia osakkeitaan. Osakeannin voi Suomessa järjestää osakeyhtiö, asunto-osakeyhtiö tai osuuskunta.
Maksullinen ja maksuton osakeanti
Osakeanti voi olla maksullinen tai maksuton.
Maksullinen osakeanti (uusmerkintä) on anti, jonka avulla yhtiö kerää omaa pääomaa toimintansa rahoittamiseen. Varat kerätään joko vanhoilta tai uusilta osakkeenomistajilta.
Maksuton osakeanti on toimenpide, jossa yhtiö antaa osakkeitaan maksutta. Maksuttomalla osakeannilla voidaan toteuttaa rahastoanti tai ns. splittaus. Maksuttomassa annissa yhtiön ulkona olevien osakkeiden lukumäärä kasvaa ilman, että yhtiö saa lisää varoja.
Sekaemissio on tarkoittanut maksullisen osakeannin ja rahastoannin välimuotoa. Sekaemission avulla järjestettiin maksullinen osakeanti alikurssiin aikana, jolloin sellainen anti oli muuten kielletty.
Merkintäoikeusanti ja suunnattu osakeanti
Merkintäoikeusanti (kuponkianti) tarkoittaa osakeantia, jossa nykyiset osakkaat saavat merkitä uusia osakkeita vanhan omistuksensa suhteessa. Osakkailla on lähtökohtaisesti etuoikeus uusiin osakkeisiin vanhan osakeomistuksensa suhteessa.
Suunnattu osakeanti tarkoittaa osakeantia, jossa merkintäoikeudesta poiketaan. Suunnatussa annissa tietyllä erikseen määritellyllä ryhmällä on oikeus uusiin osakkeisiin. Tällöin heidän suhteellinen osuutensa yhtiön osakkeista kasvaa muiden osakkeenomistajien omistuksen kustannuksella.
Yleisöanti on suunnatun osakeannin erityistapaus. Yleisöanti on suunnattu sijoittajille yleisesti. Yleisöannissa poiketaan osakkaiden merkintäetuoikeudesta, mutta antia ei ole suunnattu tietylle sijoittajaryhmälle.
Henkilöstöanti
Henkilöstöanti on suunnattu osakeanti osakeyhtiön työntekijöille. Henkilöstöannilla voidaan tavoitella työntekijöiden sitouttamista työantajaansa. Henkilöstöannissa osakkeita saatetaan tarjota niiden käypää arvoa alhaisemmalla hinnalla. Vuoden 2021 alusta Suomessa osakkeita on voinut tarjota henkilöstön enemmistölle osakkeiden matemaattisella arvolla, joka on usein alhaisempi kuin osakkeiden käypäarvo. Uuden henkilöstöantisäännöksen soveltuminen edellyttää, että osakkeita tarjotaan henkilöston enemmistölle objektiivisesti samoin ehdoin. Tarjottavien osakkeiden määrä voidaan suhteuttaa työntekijöiden palkkaan tai työpanoksen arvoon. Verohelpotusta ei sovelleta listattuihin yhtiöihin eikä työntekijöihin, jotka omistavat suoraan tai yhdessä perheensä kanssa yli 10 prosenttia työnantajan osakkeista. Säännöksen soveltumiseen on myös muita vaatimuksia.
Listautumisanti
Listautumisanti tarkoittaa osakeantia, joka järjestetään pörssiin listautumisen yhteydessä. Listautumisantia edeltää listautumisesitteen ja muun taloudellisen informaation jakaminen sijoittajille, jotta yrityksen taloudellinen tilanne on heidän tiedossaan mahdollisimman tarkasti. Listautumisen yhteydessä voidaan järjestää myös osakemyynti.
Osakeanneilla kasvatettiin aiemmin osinkoja
Osakeanteja käytettiin Suomessa aiemmin osingonmaksun lisäämiseen. Ainakin vielä 1970-luvulla yhtiöt halusivat välttää osakekohtaisen osingon korottamista. Tuolloin nimittäin osinkotuotto ilmoitettiin prosentteina osakkeen nimellisarvosta eikä efektiivisenä eli todellisena tuottona kuten nykyisin. Koska nimellisarvo tavallisesti alitti pörssikurssin, osinkoprosentti näytti todellista tuottoa korkeammalta. Jotta osinkosummaa voitiin kasvattaa korottamatta osinkoprosenttia entisestään, yhtiöt nostivat osakkeiden lukumäärää osakeanneilla. Kun osakkeita oli annin jälkeen entistä enemmän, osingon kokonaissumma nousi, vaikka osakekohtainen osinko ja nimellinen osinkoprosentti pysyivät entisellään.
Toistuvista osakeanneista johtuen osakkeiden kokonaistuotto kasvoi pelkkää osinkotuottoa suuremmaksi. Tämä hyödytti sijoittajia, ja osakeanteihin kannatti osallistua. 1980-luvulla parhaiden yhtiöiden osakeannit olivat sijoittajan kannalta erityisen houkuttelevia: osakkeiden määrä lisääntyi, osinkoja tuli enemmän ja samaan aikaan vielä pörssikurssikin nousi. Sijoittajan kannalta osakeantien ongelmana oli se, että annin ajankohtaa ei voinut etukäteen tietää.
The Tracey Ullman Show
thumb|Simpsonit The Tracey Ullman Show’ssa. Tracey Ullman Show on viikoittain esitetty Tracey Ullmanin isännöimä yhdysvaltalainen varieteeohjelma. Ohjelmaa esitettiin vuosina 1987–1990. Piirrossarja Simpsonit sai alkunsa Tracey Ullman Show'n lomassa esitettyinä lyhytfilmeinä 19. huhtikuuta 1987.
Petserin luostari
thumb|300px thumb|300px|Nikolain kirkon kellotorni Petserin luostari (, Pskovo-Petšerski Svjato-Uspenski monastyr; myös lyhyemmin, ) sijaitsee Länsi-Venäjällä Pihkovan alueella Petserin kaupungissa, 50 km Pihkovasta länteen, vain muutama kilometri Viron rajalta. Munkkiluostari on toiminut yhtäjaksoisesti yli 500 vuotta, perustamisestaan tähän päivään asti. Se oli yksi harvoista Neuvostoliitossa toimintaansa jatkaneista luostareista.
Luostari perustettiin keskelle setukaisten asuinaluetta. Jo 1400-luvun puolivälissä alueella oli erakkomunkkien kaivamia hiekkaluolia, joiden mukaan kaupunkikin on saanut nimensä (vanhassa venäjän kielessä petšera merkitsi luolaa). Luostarin perustajana pidetään Tartosta itään paennutta pappi Ioann Šestnikia, joka 1473 vihki käyttöön ensimmäisen Neitsyt Marian kuolonuneen nukkumisen luolakirkon. Nykyinen samalla paikalla oleva saman niminen sipulikirkko on 1700-luvulta.
Liiviläiset tuhosivat pian luostarin, mutta se rakennettiin uudelleen 1519. Luostarin kupeeseen kasvoi kylä (posad), ja 1550–1560-luvuilla luostarin ja kylän suojaksi rakennettiin kivimuuri torneineen. 1500-luku oli luostarin kukoistusaikaa, uusia kirkkoja rakennettiin ja siellä toimi pari sataa munkkia. Siitä kehittyi myös tärkeä Venäjän länsirajan puolustuslinnake, joka Liivinmaan sodassa 1581–1582 kesti Puola-Liettuan kuninkaan Stefan Báthoryn armeijan piirityksen. Vuosina 1611–1616 luostari torjui Puolan armeijan sekä Kustaa II Aadolfin johtaman Ruotsin armeijan hyökkäykset. Suuren Pohjan sodan (1700–1721) alussa Pietari Suuri vahvisti linnoitusta, ja tämän sodan jälkeen luostari menetti sotilaallisen merkityksensä.
Tarton rauhan jälkeisinä vuosina 1920–1944 luostari sijaitsi Viron alueella. Petserin munkkiluostarin toiminta voi näin jatkua keskeytyksettä Venäjän vallankumousta seuranneiden myllerysten aikana, toisin kuin useimpien muiden venäläisten luostareiden. Toisen maailmansodan jälkeen alue siirtyi takaisin Venäjälle. Luostaria restauroitiin voimakkaasti jo neuvostovallan aikana 1960-luvulta lähtien.
Luostarissa on nykyään 10 kirkkoa, joista kolme sijaitsee luolissa. Se toimii vireästi sekä hengellisenä keskuksena noin 80 munkin voimin että matkailukohteena.
Aiheesta muualla
57.80972°N, 27.61528°W
Giuseppe Amisani
Giuseppe Amisani (7. joulukuuta 1881 Mede Lomellina, Italia – 8. syyskuuta 1941 Portofino) oli italialainen taidemaalari. Hän oli yksi 1900-luvun merkittävimmistä italialaisista alallaan. Amisani tunnetaan myös "kuninkaiden maalarina" ja "Portofinon runoilijana".
Tyyli
Giuseppe Amisani ansioitui perinteiden rikkojana ja oman maalaustyylinsä luojana. Hän kuvasi todellisuutta ja liitti siihen tunteita. Hänen maalauksensa ovat luonnosta otettua ja nopeasti kankaalle kiinnittyvää ilmaisun tuoreutta ja helppoutta; hän onnistuu eleillä mallintamaan hahmot plastisesti ja käyttämään värejä materiaalisin siveltimenvedoin. Välittömänä maalarina hän on pysynyt poissa älyllisistä teorioista ja poikkeamista. Amisani on taiteilija, jonka on maalattava näkemästään tarttumalla todellisuuteen ja kääntämällä se nopeasti sisäisen näkemyksensä mukaan. Hänen mehukas ja rakeinen tyylinsä konfiguroi ja määrittelee kaiken tasoiksi ja pisteiksi: se on välitöntä realismia, joka on kytketty vahvasti Francesco Filippinin myöhäisen italialaisen impressionismin vanhaan virtaan. Amisani oli filipinismin taiteellisen liikkeen todellinen mestari..
Taidemarkkinat
Giuseppe Amisanin arvokkaimmat ja halutuimmat teokset ovat naisten kasvot.
Anne-nukke
Anne-nukke on ensiavun opetuksessa käytetty nukke. Sen kehitti norjalainen leluntekijä Åsmund S. Lærdal yhdessä itävaltalaisen anestesiologin Peter Safarin ja yhdysvaltalaisen lääkärin James Elamin kanssa.
thumb|250px|Elvytystä harjoitellaan Anne-nukella
Hyvesignalointi
Hyvesignalointi on yhteiskunnallisten tai poliittisten mielipiteiden ilmaisemista siinä tarkoituksessa, että kuulijat pitäisivät puhujaa hyvänä ihmisenä. Joskus termiä moraaliposeeraus käytetään samassa merkityksessä.
Käsitettä käytetään väheksyvässä ja halventavassa tarkoituksessa. Sillä vihjataan siihen, että puhujalla olisi salattuja motiiveja, hän olisi tekopyhä, eikä hän aidosti uskoisi asiaan, jota hän julkisesti sanoo tukevansa. Hyvesignaloivia ihmisiä ja yrityksiä on syytetty suosittujen muotivirtausten mukaan hyppäämisestä kuitenkin tarjoten pelkkiä onttoja tuen ilmauksia. Hyvesignaloinnista syytetyn ei katsota tekevän kannattamansa asian eteen välttämättä mitään, vaan hän olettaa sen riittäväksi, että hän vain asemoi itsensä hyveelliselle puolelle.
Hyvesignaloinnista on 2010-luvun puolivälistä alkaen syytetty lukuisia julkisuuden henkilöitä, poliitikkoja ja yrityksiä eri yhteyksissä, kuten Black Lives Matter -liikkeen suhteen. Termiä käyttävät haukkumasanana usein oikeistolaiset, jotka vastustavat poliittista korrektiutta sekä liberaalien moraalisaarnoja esimerkiksi rasismista, seksuaalisesta häirinnästä ja ilmastonmuutoksesta.
Termin keksijäksi on joskus esitetty brittiläistä lehtimiestä James Bartholomew’ta, joka käytti sitä The Spectator -lehden artikkelissa vuonna 2015. Termin käytöstä löytyy kuitenkin vanhempiakin esimerkkejä akateemisessa kirjallisuudessa.
Mikko Kalteva
Mikko Kalteva (s. 25. toukokuuta 1984 Hyvinkää) on suomalainen entinen jääkiekkopuolustaja. Hän pelasi urallaan SM-liigaa Jokereissa ja JYPissä yhteensä 709 runkosarjaottelua tehopistein 46+150=196 ja 92 playoff-ottelua tehopistein 7+22=29. Kalteva oli voittamassa JYPissä Mestarien liigan mestaruutta vuonna 2018, SM-pronssia vuosina 2013, 2015 ja 2017 sekä epävirallista European Trophyn mestaruutta vuonna 2013. Hän kuului joukkueen kapteenistoon vuosina 2016–2018. Jokereissa Kalteva voitti SM-hopeaa vuosina 2005 ja 2007. Hän pelasi myös kaksi kautta Ruotsissa Södertälje SK:n joukkueessa. Kalteva oli voittamassa myös alle 20-vuotiaiden MM-pronssia vuosina 2003 ja 2004. Hän pelasi myös viisi A-maaottelua.
Juniorivuodet
Kalteva aloitti jääkiekkoilun 6-vuotiaana Hyvinkään Ahmoissa. Kaudella 1999–2000 hän pelasi Pohjois-Uudenmaan Kiekossa, jonka jälkeen Kalteva siirtyi kaudeksi 2000–2001 Jokereihin. Hän pelasi suurimman osan kaudestaan seuran A-nuorissa, mutta Kalteva pelasi osan kaudestaan myös B-nuorissa, joissa hän voitti kauden päätteeksi SM-hopeaa. Kaudella 2001–2002 Kalteva nousi jo 17-vuotiaana Jokereiden A-nuorten kapteenistoon. Hän pelasi joukkueessa koko runkosarjan, mutta vahvisti pudotuspeleissä seuran B-nuoria, joissa Kalteva voitti kauden päätteeksi Suomenmestaruuden.
Toukokuussa 2002 Kalteva teki Jokereiden kanssa vuoden mittaisen SM-liigasopimuksen. Tämän jälkeen Colorado Avalanche varasi hänet neljännellä kierroksella 107. pelaajana NHL:n varaustilaisuudessa 2004. Kaltevaa tarkkaili ennen varausta pitkälti Avalanchen kykyjentsijä Joni Lehto. Hän ei tehnyt liigadebyyttiään vielä kaudella 2002–2003, vaan Kalteva pelasi sen kokonaan Jokereiden A-nuorissa, joissa hän voitti kauden päätteeksi SM-hopeaa.
Harjoituskaudella 2003–2004 Kalteva pelasi Jokereiden liigajoukkueessa harjoitusotteluita, mutta hänen alkukautensa pilasi kuitenkin polvivamma. Kalteva pelasi suurimman osan kaudestaan A-nuorissa ja voitti tehoilla 14+10=24 koko A-nuorten SM-liigan puolustajien maalipörssin sekä sijoittui puolustajien pistepörssissä kolmanneksi. Hän debytoi kauden aikana myös Jokereiden SM-liigajoukkueessa. Kalteva teki liigadebyyttinsä 9. joulukuuta 2003 Oulun Kärppiä vastaan. Hän pelasi runkosarjassa kaksi ottelua, mutta Kalteva pelasi kuitenkin loukkaantumisten myötä kahdeksan playoff-ottelua ilman tehopisteitä. Syyskaudella Kalteva pelasi miesten pelejä myös yhdeksän Mestis-ottelun verran alle 20-vuotiaiden maajoukkueessa tehden yhden syöttöpisteen.
Murtautuminen Jokereiden SM-liigajoukkueeseen
Myös kauden 2004–2005 alku meni Kaltevalla pilalle polvivamman vuoksi. Kuntouduttuaan hän ei saanut kuitenkaan kovin paljon peliaikaa Jokereiden SM-liigajoukkueesta, johon osaksi vaikuttivat vuoden 2005 alussa suoritettu varusmiespalvelus sekä NHL:n työsulkuvahvistusten Brian Campbellin ja Ossi Väänäsen saapuminen joukkueeseen. Kalteva pelasi kauden aikana lopulta sekä kaksi runkosarja- että playoff-ottelua ilman tehopisteitä. Hän voitti kauden päätteeksi SM-hopeaa. Varsinaisella SM-liigan tulokaskaudellaan 2005–2006 Kalteva teki 53 runkosarjaottelussa tehot 2+1=3. Hänen liigauransa avausmaali syntyi 16. tammikuuta 2006 Pelicansia vastaan. Kokonaisuudessaan Kaltevan kausi osoittautui koko joukkueen ja muun puolustuksen ohella pettymykseksi ja hänen teholukemansa -16 oli Jan Latvalan ohella Jokereiden heikoin. Kaudella 2006–2007 Kalteva paransi otteitaan, teki runkosarjassa yhdeksän tehopistettä ja keräsi teholukeman +7. Hän voitti kauden päätteeksi SM-hopeaa. Huhtikuussa 2007 Kalteva teki Jokereiden kanssa kaksivuotisen jatkosopimuksen.
Paluu Ruotsista Suomeen ja siirtyminen JYPiin
Kaudeksi 2012–2013 Kalteva palasi Suomeen ja siirtyi kaksivuotisella sopimuksella JYPiin. Hän voitti joukkueen sisäisen ja koko liigan puolustajien tehotilaston lukemalla +22. Pudotuspeleissä Kalteva jakoi JYPin sisäisen tehotilaston voiton Kristian Näkyvän kanssa lukemalla +8. Hän voitti kauden päätteeksi SM-pronssia. Toukokuussa 2013 Kaltevan sopimusta JYPin kanssa jatkettiin kahdella vuodella kevääseen 2016 saakka. Kaudella 2013–2014 hän voitti joukkueen kanssa European Trophyn mestaruuden. Kaltevan kausi päättyi kuitenkin loukkaantumiseen jo joulukuussa 2013. Kauden 2014–2015 päätteeksi hän voitti SM-pronssia.
Kalteva oli kaudella 2015–2016 tehoilla 10+19=29 JYPin toiseksi paras pistemies Jani Tuppuraisen jälkeen. Hän sijoittui SM-liigan puolustajien pistepörssissä viidenneksi. Kalteva voitti myös joukkueen sisäisen tehotilaston Mestarien liigassa lukemalla +5. Kaudeksi 2016–2017 hänet nimettiin JYPin varakapteeniksi. Kalteva teki SM-liigan yhden kauden piste-ennätyksensä tehoilla 4+26=30, joilla hän oli JYPin tehokkain puolustaja ja jakoi SM-liigan puolustajien pistepörssin neljännen sijan Tapparan Otso Rantakarin kanssa. Kalteva voitti myös joukkueen sisäisen tehotilaston CHL:ssä lukemalla +5. Hän voitti kauden päätteeksi SM-pronssia. Kaudella 2017–2018 Kalteva oli JYPin eniten maaleja tehnyt puolustaja yhdeksällä osumallaan. Hän voitti kauden aikana CHL:n mestaruuden. Tammikuussa 2019 Kalteva teki joukkueen kanssa kaksivuotisen jatkosopimuksen.
Kaudella 2018–2019 Kalteva oli JYPin tehokkain puolustaja tehoilla 1+17=18. Kaudella 2019–2020 hän oli joukkueen eniten maaleja tehnyt puolustaja viidellä osumallaan. Kalteva voitti myös SM-liigan puolustajien tehotilaston lukemalla +31. Hänen edellään koko liigan tehotilastossa oli vain Kärppien Mika Pyörälä.
Maaliskuussa 2021 Kalteva ilmoitti omalla Instagram-tilillään lopettavansa pelaajauransa kauteen 2020–2021.
Maajoukkueura
Kalteva pelasi alle 20-vuotiaiden MM-kilpailuissa vuosina 2003 ja 2004, joista molemmat turnaukset päättyivät pronssiin. Kalteva pelasi myös alle 18-vuotiaiden MM-kilpailuissa vuonna 2002. Hänet valittiin Pohjola-leirin tähdistökentälliseen vuonna 2001. Kalteva on myös kuulunut Suomen alle 16-vuotiaiden maajoukkueen kapteenistoon.
Vaskuunjärvi
Vaskuunjärvi on Pirkanmaalla Virroilla sen keskustaajamalta 13 kilometriä länteen ja Vaskuun kylän pohjoispuolella sijaitseva järvi, joka kuuluu Kokemäenjoen vesistöön.
Mikko Kalteva
Maajoukkueura
Suomen A-maajoukkueessa Kalteva pelasi viisi ottelua tehden yhden syöttöpisteen. Hän teki A-maajoukkuedebyyttinsä Czech Hockey Gamesissa 3. syyskuuta 2009 Karlovy Varyssa turnauksen isäntäjoukkue Tšekkiä vastaan. Kalteva merkittiin Suomen nelospuolustajapariin Harri Ilvosen viereen.
Yazoo
Yazoo (USA:ssa nimellä Yaz) oli brittiläinen synthpop-duo jonka muodostivat kosketinsoittaja Vince Clarke ja laulaja Alison Moyet. Yhtye lopetti toimintansa vuonna 1983, jonka jälkeen Vince Clarke perusti Erasuren vuonna 1985, ja Alison Moyet jatkoi sooloartistina.
Mikko Kalteva
Muuta
Kaltevan isoveli Petri pelasi omalla urallaan puolustajana pudotuspelit mukaan lukien yli 200 SM-liigaottelua.
Vaskuunjärvi
Maantietoa
Järven pinta-ala on 150 hehtaaria eli 1,5 neliökilometriä. Se on 5,6 kilometriä pitkä ja 1,3 kilometriä leveä. Järven todellinen leveys on kuitenkin pienempi, sillä järvi on muodoltaan kaareva. Levein kohta löytyy Selkäsaarien kohdalta, missä se on 600 metriä leveä. Järvi on muualla paljon kapeampi ja Särkänsaaren eteläpuolella järvi kapenee 70 metriä leveäksi salmeksi, missä järvi on selvästi leveämpi salmen molemmilla puolilla. Järvi on myös katkaistu lakkautetun Haapamäki–Pori-radan rautatiepenkereellä 800 metriä järven eteläpäästä. Tätä järvenosaa kutsutaan Kivilahdeksi. Järven pohjoispäätä kutsutaan Louonlahdeksi ja järven keskikohdalla Tarhavuoren molemmilla puolilla on lahdet, joista toinen on Pitkälahti.
Yazoo
Yazoo julkaisi kaksi albumia: Upstairs at Eric's (1982) ja You and Me Both (1983) sekä hittikokoelman Only Yazoo (1999).
Singlet
Albumilta ''Upstairs at Eric's :
Albumilta ''You and Me Both :
Albumilta ''Only Yazoo :
Ei albumilla :
Vaskuunjärvi
Säännöstely vanhalla padolla
Järveä on säännöstelty Koronjoen Toisen vesistötoimikunnan 9.11.1954 antaman päätöksen nojalla. Lupa on haettu Koronjoessa sijainneen vesilaitoksen tarpeisiin. Luvan perusteella vedenpinnan korkeusrajat ovat olleet 136,10–136,70 metriä mpy. (NN). Vesilaitos ei enää ole toiminnassa, ja lupa säännöstelyyn on käynyt tarpeettomaksi.
Järven vedenpinnankorkeuksista on vain vähän tietoa. Virtaamat tunnetaan pintapuolisesti. kesivirtaama (MQ) on 0,4 kuutiometriä sekunnissa (m³/s), keskialivirtaama (MNQ) 0,037 m³/s, alivirtaama (NQ) 0 m³/s ja ylivirtaama (HQ 1/20, tilastollisesti tulva, joka tapahtuu 20 vuoden välein) 6,3 m³/s.
Säännöstely uudella padolla
Uusi 30 metriä leveä pohjapato rakennetaan vanhan myllypadon yläpuolelle siten, että se muodostaa luonnonmukaisen kosken. Se nostaisi keskivedenkorkeutta tasolle 136,74 metriä mpy. eli vedenpinta nousee 27 senttimetriä. Alivedenkorkeus nousee 30 senttimetriä.
Vedenlaatu
Vaskuun vedenlaatua on tutkittu vain joitakin kertoja. Vesinäytteitä on otettu vuosina 1973–1995 ja vuonna 2009. Vaskuujärven tila on sama kuin Koronjoessa. Vesi on valuma-alueen happamuudesta johtuen hapanta ja metsävaltaisuudesta johtuen humuspitoista. Järvessä on happitaloudessa ongelmia, koska veden happivaje saa aikaan sisästä kuormitusta. Tämä nostaa erityisesti kokonaisfosforipitoisuuksia. Järven ulkoinen kuormitus on hajakuormitusta, joka on peräisin pelloilta ja ojitetuista metsistä. Ulkoinen fosforikuormitus on noin 1 350 kilogrammaa vuodessa (kg/a), kun suurin sallittu kuormitus olisi 395 kg/a ja järvelle vaarallinen kuormitus olisi 830 kg/a. Vaikka järven vesi on ajoittain hapanta, on sen puskurikyky happamoitumista vastaan tyydyttävällä tasolla.
Vesikasvillisuus
Järven rantoja kiertää muutaman metrin levyinen järvikorte- ja sarakasvien vyöhyke, jonka edustalla kasvaa kelluvalehtisten kasvien vyöhyke. Rannat ovat paikoin soistuneita ja suolla voi esiintyä luhtamaista kasvustoa. Järven pohja on mutainen eikä pohjassa viihdy pohjaversoisia ja uposlehtisiä kasveja.
Linnusto
Järvi ei ole varsinainen lintujärvi, jossa eläisi lintuyhdyskuntia. Siellä on tavattu tavallisesti silkkiuikkua, heinäsorsaa ja laulujoutsenta. Järven kalalajistoon kuuluu yleisesti hauki, siika, kirjolohi, särki, lahna, made, kiiski, ahven ja kuha. Järven rapukanta on heikko rapuruton takia. Järveen on istutettu 2000-luvulla kuhaa, planktonsiikaa ja kirjolohta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vaskuunjärven valuma-alueella (35.44, pinta-ala 19,55 km²), jonka Vaskuunjärven alueeseen (35.442) järvi kuuluu. Järven vedenpinnan korkeus on 136,4 metriä mpy.
Järvi saa pääosan vedestään kahdelta valuma-alueelta ja omalta alueeltaan. Järven pohjoispäähän laskee Palolamminoja, joka on Palolamminojan valuma-alueen (35.445; 10,07 km²) laskuoja. Sen pääjärvi on Palolampi (25 hehtaaria, ha). Valuma-alueella on runsaasti ojitettuja soita. Ilvesperälle laskee Ilvesperänpuro, joka on Ilvesperänpuron valuma-alueen (35.444; 16,98 km²) laskuoja. Sen valuma-alue on metsämaata, jossa on jonkun verran ojitettuja soitakin. Tätä ojaa laskee esimerkiksi Juurakkojärvi (5 ha).
Vaskuunjärven valuma-alueella on viisi yli hehtaarin kokoista järveä tai lampea, jotka laskevat suoraan tai välillisesti järveen. Niistä neljä laskevat järven eteläpäähän. Eteläpää (1 ha) ja sen vieressä sijaitseva lampi Kiitajärvi laskevat Kivilahteen. Samoin tekee Pieni Ruokejärvi (4 ha) vanhan rautatien alittavalla ojallaan. Tähän järveen laskevat vuorostaan suurempi Ruokejärvi (6 ha) ja Koirajärvi (1 ha). Järven koillispuolelta laskee Vehkajärvi (2 ha) Kivisaaren ojitetun suon läpi. Samalla valuma-alueella saattaa sijaita myös Kolmisoppinen.
Järven laskujoki on Koronjoki, joka Joensuunjärven (12 ha) läpi päästyään mutkittelee peltoja ja metsää vuorottelevassa maastossa ja laskee lopulta 5,7 kilometrin päähän Koronkylässä Vaskiveden Koronselkään. Joensuunjärveen mennessä tulee joelle aluksi pudotusta 3,5 metriä ja loppumatkalle vielä 37 metriä lisää.
Akyurt
Akyurt, myös Ravli on piirikunta ja kaupunki Turkin Ankaran maakunnassa. Vuoden 2010 väestönlaskennassa Akyurtin väkiluku oli 11 301.
Osmo Väinölä
Osmo Tapani Väinölä (s. 21. syyskuuta 1928 Vaasa) on suomalainen diplomaatti ja suurlähettiläs.
Väinölä tuli ylioppilaaksi Lapuan yhteiskoulusta 1949 ja valmistui lainopin kandidaatiksi 1955. Ulkoministeriön palvelukseen Väinölä siirtyi 1957.
Hän oli varakonsulina New Yorkin pääkonsulinvirastossa 1.12.1961. Ulkoministeriön jaostopäällikkö hän oli 1.4.1971 alkaen, lähetystöneuvos Berliinissä 1.11.1973, ja ulkoasiainneuvos 1.3.1978. Hän oli ulkoministeriön hallinnollisen osaston päällikkö 1978–1979, suurlähettiläs Budapestissa 1979–1985 ja Tel Avivissa sekä samalla Nicosiassa 1985 –1989. Hän oli kiertävä suurlähettiläs Länsi-Afrikassa akkreditoituna Dakariin, Ouagadougou'hun, Abidjaniin, Brazzavilleen sekä Kinshasaan ja Yaoundeen 1989–1991 ja suurlähettiläs Riadissa sekä samalla Muscatissa ja Sanassa 1991–1993. Eläkkeelle Väinölä siirtyi 1.10.1993.
Isonkyrön Sotilaspoikaosaston puheenjohtaja Väinölä oli 1938–1939. Pohjalaiset mieslaulajat kuorossa hän oli akateeminen mestari 1953. Väinölän puoliso on Heta Leena Marjatta (o.s. Hokkanen). Heillä on kaksi tytärtä. Väinölän vanhemmat olivat Teppo Väinolä ja Matilda Josefina (o.s. Tanner). Isänsä puolelta Väinölän sukujuuret ovat kotoisin Vienasta, Vuokkiniemeltä. Eläkevuosinaan Väinölä on asunut Seinäjoella.
Kantatie 91
Kantatie 91 on Inarin kunnan alueella Lapissa sijaitseva kantatie. Tien pituus on 53 kilometriä. Tie haarautuu valtatieltä 4 Ivalossa, seurailee Luttojoen vartta ja päättyy Raja-Joosepin rajanylityspaikalle Venäjän rajalle. Tie on kokonaisuudessaan kaksikaistainen ja laadultaan erinomainen. Venäjän puolella tie jatkuu Murmanskiin.
Historiaa
Ensimmäinen tie Ivalon ja Raja-Joosepin välille on rakennettu 1950-luvulla. Raja-Joosepin rajanylityspaikka avattiin 1967, ja kansainväliseksi se muuttui vuonna 1989.
Ennen vuoden 1996 tienumerouudistusta Ivalon ja Raja-Joosepin välinen tie oli maantie 968. Tuolloin kantatieksi muutettu tie oli kuitenkin tieluokkaansa nähden kunnoltaan ala-arvoinen: sorapintainen, kapea, mutkainen ja mäkinen. Parannustyöt aloitettiin vuonna 1997, ja ne valmistuivat vuonna 2002. Rakennuskustannukset olivat hieman alle 12 miljoonaa euroa. Uusittu tie on kokonaisuudessaan kestopäällysteinen, ja ajoradan leveys on seitsemän metriä. Venäläinen osapuoli on ilmoittanut saavansa rajalta Murmanskiin jatkuvan tieyhteyden päällystettyä kokonaisuudessaan vuonna 2006.
Allan Arbus
Allan Franklin Arbus (15. helmikuuta 1918 – 19. huhtikuuta 2013 ) oli yhdysvaltalainen näyttelijä. Hän esitti psykiatri Tri. Sidney Freedmania televisiosarjassa M*A*S*H.
Arbus, jolla oli juutalaista sukutaustaa, syntyi New Yorkissa. Paitsi televisiossa, hän teki työtä myös useissa elokuvissa. Hän oli vuodesta 1941 naimisissa maailmankuulun valokuvaaja Diane Arbusin kanssa. Pari sai ennen eroamistaan 1959 kaksi lasta.
Arbus eli vuodesta 1977 uusissa naimisissa Mariclare Costellon kanssa, ja parilla oli yksi lapsi. Vuoden 2006 Diane Arbusia käsittelevässä Steven Shainbergin elokuvassa Fur Allan Arbusin osan esittää Ty Burrell.
Alapihlajan kivi
thumb|200px|Kuva Alapihlajan kiven hakkausmerkinnästä
Alapihlajan kivi on Virolahdella Ala-Pihlajan kylässä Porolahden pohjoisrannalla sijaitseva vuoden 1721 Uudenkaupungin rauhan rajakivi.
Rajakivi on noin neljä metriä korkea kallio, jonka länsisivulla on venäläisten tekemä hakkausmerkintä, jossa on vuosiluku 1722. Ruotsalaisten hakkausmerkintöjä ei kalliossa ole.
Uudenkaupungin rauhan rajankäynnistä on Virolahdella säilynyt Alapihlajan kiven lisäksi yhdeksän muuta rajakiveä: Hurppu, Heijarinkivi, Everstienkivi, Itäkivi, Käyhkäntien kivi, Kirkkotien kivi, Sahantauksen kivi, Kallionpellon kivi ja Lepkankaan kivi.
Lähteet
60.52639°N, 27.62694°W
Sami Järvenpää
Sami Järvenpää (s. 12. maaliskuuta 1975 Tampere) on suomalainen rullakiekkoilija. Rullakiekon SM-liigassa Järvenpää edusti vuoteen 2010 saakka nokialaista Näätä Rollersia/Näätä-HokkeY:tä, kaudesta 2011 alkaen tamperelaista Koovee Rollersia. Järvenpää pelasi Suomen maajoukkueessa seitsemät MM-kisat ja saavutti seitsemän mitalia.
Nene (joki)
Nene (myös Nen) on noin 145 kilometriä pitkä joki, joka virtaa Itä-Midlandsin alueella Englannissa ja laskee Pohjanmereen. Se on Yhdistyneen kuningaskunnan kymmenenneksi pisin joki.
Nenejoessa on sulkuja Northamptonin kaupunkiin asti. Useita sivujokia sen yläjuoksulla on padottu pieniksi tekojärviksi, joista saadaan talousvettä lähistön kaupunkeihin.
Kuopion Energia
Kuopion Energia -konserni muodostuu emoyhtiö Kuopion Energia Oy:stä ja tytäryhtiö Kuopion Sähköverkko Oy:stä. Emoyhtiössä ovat energiantuotanto-, kaukolämpö- ja kaukojäähdytysliiketoiminnot, liiketoimintateknologia sekä talous- ja henkilöstöhallinto. Kuopion Sähköverkko vastaa kolmen liiketoimintayksikkönsä kautta noin 60 000 asiakkaan sähköverkkotoiminnasta omalla jakelualueellaan. Kuopion Energia -konserni on kokonaisuudessaan Kuopion kaupungin omistama. Konsernin palveluksessa on noin 130 henkilöä.
Kuopion Energia Oy:n toimitusjohtaja on Esa Lindholm ja Kuopion Sähköverkko Oy:n toimitusjohtajana on Kari Väänänen.
Tuotanto
Yhtiöllä on Kuopion alueella Haapaniemen kaupunginosassa kaksi yksikköä käsittävä lämpövoimalaitos, joka tuottaa sekä sähköä että kaukolämpöä. Jo yli 60 % koko energiantuotannosta perustuu puuperäisiin polttoaineisiin (2021). Turpeen sekä polttoöljyn käyttöä Kuopion Energia on vähentänyt merkittävästi edellisten vuosien aikana, ja tavoitteena onkin päästä eroon hiilidioksidipäästöistä vuoteen 2030 mennessä. Lisäksi sillä on pienempiä öljyä polttavia lämpövoimaloita kaukolämmön tuottamista varten useissa muissa kaupunginosissa, mutta niitä käytetään vain lämmönjakeluhäiriöiden aikana, joten kevyen polttoöljyn käyttö on vain 0,2 %.
Historia
thumb|Kuopion Energian Haapaniemen lämpövoimalaitoksen kaksi vanhinta yksikköä vuonna 2006. Yksiköt on rakennettu vuosina 1972 ja 1982. Yhtiö on perustettu vuonna 1906 nimellä Kuopion kaupungin sähkölaitos. Yhtiön voimalaitos Haapaniemi 1 oli valmistuessaan 1972 ensimmäisiä sähkön ja lämmön yhteistuotantolaitoksia ja myös ensimmäisiä turvetta polttoaineena käyttäviä laitoksia. Sen rinnalle rakennettu Haapaniemi 2 on valmistunut 1982. Haapaniemi 3 aloitti vuonna 2012, jolloin Haapaniemi 1 suljettiin.
2000-vuosikymmenellä keskusteltiin energiayhteistyöstä Savon Voiman ja Kuopion Energian välillä. Neuvoteltu yhteistyösopimus ei kuitenkaan saanut hyväksyntää Kuopion kaupunginvaltuustossa, jonka enemmistö halusi pitää energiahuollon omissa käsissä. Vuonna 2018 Savon Voima, Kuopion Energia, Jyväskylän Energia ja Lappeenrannan Energia allekirjoittivat perustamissopimuksen yhteisestä sähkönmyynti- ja energiapalveluyhtiöstä. Täten muodostettu Väre Energia Oy aloitti toimintansa 1.1.2019.
Ruth Reese
Ruth Reese (28. helmikuuta 1921 Alabama, Yhdysvallat – 20. tammikuuta 1990 Oslo, Norja) oli alun perin yhdysvaltalainen, vuonna 1960 Norjaan muuttanut afroamerikkalainen laulaja. Hän levitti uudessa kotimaassaan tietoisuutta Yhdysvaltojen kansalaisoikeusliikkeestä ja afroamerikkalaisesta kulttuurista muun muassa vuonna 1972 julkaisemallaan kirjalla Lang svart vei.
Elämä ja ura
Reese syntyi Alabamassa ja muutti lapsena Chicagoon, jossa hän lauloi kirkkokuorossa. Vanhemmilla ei ollut varaa maksaa Reesen jatko-opintoja, mutta käymällä opiskelun ohella töissä Reese suoritti musikaalisen tutkinnon Northwestern-yliopistossa. Tämän jälkeen hän muutti New Yorkiin ja harjoitteli laulamista, kunnes esiintyi ensimmäistä kertaa konsertissa vuonna 1952 ja muutti Englantiiin. Reese alkoi tehdä konserttikiertueita Euroopassa ja Yhdysvalloissa. Norjassa hän esiintyi ensimmäistä kertaa vuonna 1956. Neljä vuotta myöhemmin hän muutti Osloon ja meni 1962 naimisiin kirjakauppias Paul Sheteligin kanssa. Oslossa Reese työskenteli laulunopettajana.
Kyborgi 009
Kyborgi 009 (サイボーグ009, The Cyborg Soldier) on vuonna 1966 julkaistu japanilaisen Shotaro Ishinomorin mangateos, josta on tehty myös lukuisia animesarjoja ja -elokuvia. Tunnetuin versio on vuoden 2001 anime, jota esitettiin Suomessa Nelosella vuonna 2006 ja uusintana 2007.
Juoni
Kyborgi 009 -sarjalla on suuria juonellisia yhtäläisyyksiä Ishinomorin toisen tuotoksen, vuonna 1971 julkaistun Kamen Riderin, kanssa.
Päähenkilöt
Ivan on syntynyt Moskovassa, Venäjällä (ent. Neuvostoliitto) vuonna 1960. Hän syntyi vakavasti sairaana, ja hänen isänsä (kuuluisa aivokirurgi) tuli hulluksi yrittäessään löytää parannusta sairauteen. Isä alkoi tehdä Ivanille aivokokeita, jotka muuttivat hänen aivokapasiteettinsa aikuisen tasolle ja antoivat hänelle monia yliluonnollisia voimia. Näihin kuuluvat telepatia, telekineesi ja vahva havainnointikyky. Myöhemmin Ivan joutui Mustan Aaveen käsiin ja järjestö muutti hänet ensimmäiseksi kyborgiksi.
Kyborgijoukon suurimmista voimista huolimatta Ivan ei pysty välillä mihinkään, sillä hän voi nukahtaa milloin vain. Tämä johtuu siitä, että suurten voimien käyttö kuluttaa voimia hyvin helposti, eritoten vauvan ruumiissa. Tämä aiheuttaa ryhmälle joskus vaikeita tilanteita, mutta Ivan on myös onnistunut heräämään pahimman kriisin aikana.
Hän oli ensimmäinen neljästä kyborgeista, jotka jäädytettiin teknologian kehittymiseen asti.
002:lle rakennutettiin kiihdyttimet jalkoihin, joiden avulla hän voi lentää jopa 5 Machin nopeudella (5 310 km/h). Hänellä on myös käytössään alkeellinen "kiihdytysmoduuli", jonka täydellinen versio rakennettiin 009:lle. Usein Jet kuitenkin käyttää hyväksi vain lentämiskykyään.
Jet on luonteeltaan lyhytjänteinen ja äkkipikainen, mutta on kuitenkin lojaali 00-tiimin jäsen. Hän oli ihastunut Françoiseen (003) joka ei kuitenkaan välittänyt Jetistä, varsinkaan Joen (009) ilmaannuttua kuvioihin. Jetin ehkä tunnetuimmat piirteet ovat hänen pitkä, teräväkärkinen nenä ja piikikäs tukka.
Hän oli yksi kyborgeista, jotka jäädytettiin teknologian kehittymiseen asti. Jet näyttää nuorelta, mutta on todellisuudessa paljon vanhempi.
Françoise on entinen balettitanssija Pariisista, Ranskasta. Hän joutui luopumaan urastaan Mustan Aaveen kaapatessa hänet (alkuperäisessä versiossa hänen veljensä yritti pelastaa hänet; vuoden 2001 versiossa Mustan Aaveen agentit houkuttelivat hänet mukaansa tarjoamalla hänelle ammattilaistanssijan uraa). Françoise on ryhmän ainoa naisjäsen.
Hänelle rakennutettiin superaistit, joita hän voi käyttää apuna taisteluissa esimerkiksi navigoijana. Françoise pystyy näkemään ja kuulemaan hyvin kauas, seinien ja esteiden läpi. Hän pystyy myös aistimaan asioita joita muut eivät pysty. 003 käyttää väkivaltaa vain harvoin, sillä hän ei pidä taistelemisesta. Hän on hyvä pilotti, ja hoitaa 001:tä. Françoise on fyysisesti heikompi kuin muut kyborgit, ja isokokoinen G-Junior (005) suojelee yleensä häntä mahdollisilta vaaroilta.
Françoisella ja Joella (009) on romanttinen suhde, jonka syvyys vaihtelee sarjan eri versioissa. Animeissa he ovat parisuhteessa, mutta vuoden 2001 versiossa mahdolliseen rakkaussuhteeseen vain vihjataan.
Hän oli yksi kyborgeista, jotka jäädytettiin teknologian kehittymiseen asti. Näin hän näyttää nuorelta, mutta on todellisuudessa paljon vanhempi.
Albert on kotoisin Itä-Berliinistä, Saksasta. Kylmän sodan aikoihin tyytymättöminä elämään toisella puolella Berliinin muuria, hän ja hänen kihlattunsa Hilda yrittivät paeta Länsi-Berliiniin kuorma-autolla, jonka he naamioivat sirkusautoksi. Näin he yrittivät päästä läpi Berliinin muurin turvatarkastuksista. Albert kuitenkin unohti hakea (väärennetyn) henkilötodistuksensa rajavartijalta, ja hän joutui paniikkiin ja aikoi paeta paikalta. Rajavartijat avasivat tulen kohti autoa, kun Albert yritti murtaa tiensä läpi muurin. He kuitenkin epäonnistuivat, ja kuorma-auto syttyi tuleen. Hilda kuolee ja Albert loukkaantuu pahasti. Mustan Aaveen agentit saapuvat paikalle ja valehtelevat Albertille vievänsä hänet sairaalaan. Albert vahingoittui onnettomuudessa niin pahoin, että lähes jokainen hänen kehonsa osista jouduttiin korvaamaan mekaanisilla osilla.
004:n oikean käden sormenpäissä on konekiväärit (6 mm), vasemmassa kädessä laserveitsi ja ohjukset piilotettuina polvissa (vanhemmissa versioissa myös kyynärpäissä).
Menneisyys muutti hänet synkäksi, ja hänellä on ollut myös taipumusta itsetuhoisuuteen muututtuaan kyborgiksi. Hän on etenkin sarjan alussa hyvin pessimistinen ja kylmä, mutta oppii myöhemmin optimistisemmaksi sekä uskomaan parempaan tulevaisuuteen. Hän on taitava taistelija sekä taktikko. Hän ja 002 taistelevat usein yhdessä.
004:n jälkeen Musta Aave päätti pysäyttää kyborgiprojektin vuosikymmeniksi, kunnes teknologia kehittyisi tarpeeksi pitkälle. Kaikki neljä valmista kyborgia olivat jäähdytettyinä siihen asti.
G-Junior on Amerikan alkuperäisasukas. Hänellä oli vaikeuksia löytää töitä laajalle levinneen rasismin takia. Aiemmissa versioissa hän esiintyi sirkuksessa intiaanipäällikkönä, mutta ei halunnut jatkaa kulttuuriinsa liittyvien stereotypioiden edistämistä ja otti lopputilin iskemällä paikan johtajaa kasvoihin. Mustan Aaveen agentit jäljittivät hänet ja tarjosivat hänelle valheellista työpaikkaa kaukaa kotoa. Vuoden 2001 versiossa G-Junior toimi alun perin rakennusmiehenä.
G-Junior on ensimmäinen toisen sukupolven kyborgi vuosikymmeniä jatkuneen tauon jälkeen. Hän on kyborgeista fyysisesti vahvin ja suurin, yli kaksimetrinen. Hän omaa tuhannen miehen voimat ja hänen ihonsa on lujaa kuin teräs. Voimistaan huolimatta hän on pasifisti ja käyttää väkivaltaa vain äärimmäisissä tilanteissa. Hän suojelee usein 003:a ison kokonsa ansiosta. G-Juniorilla on myös niin sanottu kuudes aisti, joka on peräisin hänen intiaaniheimoltaan. Hän osaa kuunnella luontoa ja keskustella sen kanssa.
G-Junior on hiljainen, harvasanainen ja nöyrä. Hänellä on irokeesikampaus sekä tatuointimaiset merkit kasvoissa. Hän vastustaa rasismia sekä luonnon tuhoamista.
Chang on kotoisin Kiinan Guangdongista. Alkuperäisessä versiossa hän omisti sikatilan, josta siat karkasivat ja tälloin hän joutui näännyksiin ja alkoi kärsiä veroista. Chang yritti hirttäytyä, mutta Mustan Aaveen agentit "pelastivat" miehen. Vuoden 2001 versiossa Chang omisti ravintolan, joka palaa maan tasalle. Chang menettää omaisuutensa ja pyörtyy.
006:n kyky on sylkeä tulta. Tämä mahdollistaa hyökkäysten ohella myös tunneleiden kaivamisen ja maanalaiset räjähdykset. Tämän ohella Chang on myös hyvä kokki, ja vastaa ryhmän ruokahuollosta. Hän perusti vuoden 2001 versiossa uuden kiinalaisen ravintolan Japaniin, jossa työskenteli myös 007, sekä väliaikaisesti myös 003 ja 009.
Chang on iloinen persoona, ja yrittääkin taisteluiden ohessa piristää taistelutovereitaan. Hän on 007:n kanssa sarjan humoristi, ja he taistelevatkin usein yhdessä.
Great Britain on nimensä mukaisesti kotoisin Isosta-Britanniasta, Liverpoolista. Hän oli tunnettu lavaesiintyjä, mutta päätyi rahavaikeuksien takia pennittömänä kadulle. Mustan Aaveen agentit huomasivat hänen ahdinkonsa ja houkuttelivat hänet helposti mukaansa alkoholilla.
007:llä on kyky muuttaa solurakenteitaan, eli muuttaa muotoansa miksi vain haluaa; esineeksi, olennoksi tai henkilöksi. Usein hän kloonaa itsensä vihollisjoukon jäseneksi, jolloin vihollisen tukikohtaan pääsy on helppoa, tai pieneksi eläimeksi, usein hiireksi, päästäkseen läpi ahtaista paikoista. Usein hän myös muuttuu linnuksi etsintöjä varten.
Vaikka Great Britain on vanhin toisen sukupolven kyborgeista, hän on joukon hilpein persoona. Hän lausuu usein runoja ja kirjoittaa tarinoita. Hän on 006:n kanssa sarjan humoristi. Hänet tunnistaa kaljusta. Hän oli vanhoissa animeissa kuvattu pienenä lapsena. Hänen kansallisuutensa yhdistettynä numerotunnukseensa on viittaus Ian Flemingin brittiläiseen vakoojaan James Bondiin.
Pyunma on kotoisin Afrikasta (alkuperäisessä versiossa Keniasta, vuoden 2001 versiossa fiktiivisestä Muambasta), jossa alkuperäisen juonen mukaan hänestä ja hänen heimostaan yritettiin tehdä orjia, mutta Pyunma onnistui pakenemaan. Musta Aave kuitenkin sai hänet käsiinsä ja agentit veivät hänet lentokoneella laboratorioon. Vuoden 2001 versiossa hän oli sissisotilas, joka taisteli maansa hallitsevaa tyrannia vastaan ystävänsä kanssa, mutta joutui ristituleen. Tällöin Mustan Aaveen väki kidnappasi hänet.
Pyunma on ainoa jäsen, jolla on oikeaa kamppailutaitoa. Hänelle rakennutettiin mekaaniset keuhkot, joiden avulla hän voi olla veden alla hyvin pitkiä aikoja. Pyunma ottaa tehtävänsä hyvin vakavasti ja on päättäväinen taistelija. Hän toimii pääpilottina, sekä osaa taktikoida. 005:n tavoin hän vastustaa voimakkaasti rasismia.
Alkuperäisissä 1960- ja 1970-luvun versioissa Pyunma piirrettiin tyypillisen afrikkalaisen karikatyyrin mukaisesti, joka oli aikanaan yleistä etenkin amerikkalaisissa piirretyissä. Hahmolla oli isot vaaleanpunaiset huulet. 1980-luvun elokuvassa hahmon malli muuttui vähemmän karikatyyrimäiseksi ja vuoden 2001 versiossa perinteiset merkit olivat jo poissa.
Joe on puoliksi japanilainen ja nimensä mukaisesti sarjan päähenkilö. Joe jätettiin vauvana kirkkoon, jonka portaille hänen äitinsä kuoli. Hänet otti huostaan kirkon katolinen pappi, josta tuli Joen kasvatti-isä. Kun Joe täytti 18 vuotta, Mustan Aave murhasi hänen kasvatti-isänsä, pian sen jälkeen kun järjestö oli käyttänyt muita kirkossa kasvavia lapsia koekaniineina kyborgiprojekteissaan. Joea epäiltiin valheellisesti murhasta, ja hän lähti pakoon poliiseja. Musta Aave kaappasi hänet pian.
Joen oli tarkoitus olla kaikkein vahvin kyborgi, ja hän sai hyvän kestävyyden ja ketteryyden. Merkittävin kyky on kuitenkin voima liikkua niin nopeasti, että hänen silmissään näyttää kuin aika olisi pysähtynyt. Tämä on edistyneempi versio 002:n "kiihdytysmoduulista". Se kytketään päälle painamalla hampaisiin upotettua kytkintä. Tässä tilassa ei kuitenkaan voi koskea esim. ihmisiä, koska nopeus voisi tappaa tai vahingoittaa häntä pahasti. Tämä johtuu ilmassa syntyvästä kitkasta. Kykyä onkin paras hyödyntää tilanteissa, joissa haluaa joko siirtyä paikasta toiseen tai tappaa vihollisia. Tilassa voi olla vain tietyn ajan, niin kauan kuin voimaa siihen riittää.
Joe on kiltti ja hyväsydäminen poika, mutta hyvin kostonhimoinen, koska hänen kasvatti-isänsä ja monet ystävät on murhattu. Hänellä ja Françoisella (003) on romanttinen suhde, jonka syvyys vaihtelee sarjan eri versioissa. Animeissa he ovat pari, mutta vuoden 2001 versiossa mahdolliseen rakkaussuhteeseen vain vihjataan.
Gilmore on kotoisin Venäjältä, ja hän johti kyborgiprojektia Mustan Aaveen palveluksessa päätiedemiehenä. Hän kuitenkin epäili Mustan Aaveen suunnitelmien tarkoitusperiä. Kun kaikki yhdeksän kyborgia olivat valmiit, hän jättäytyi tarkoituksella kyborgien "panttivangiksi" heidän paetessaan laboratoriosta. Siitä lähtien Gilmore on ollut tiimin neuvoja ja isähahmo. Hän auttaa kyborgeja Mustan Aaveen tuhoamisessa sekä korjaa kyborgien viat.
Manga
Shotaro Ishinomorin piirtämää Cyborg 009 -mangaa ilmestyi 36 tankoubonin verran Japanissa vuosina 1964–1981. Sarjan viimeisen osan piti valmistua vuonna 2000, mutta Ishinomori ehti kuolla ennen sitä. TOKYOPOP lisensoi Cyborg 009 mangan vuonna 2003.
Anime
Alkuperäiseen mangateokseen pohjautuen on valmistunut kolme elokuvaa ja kolme televisiosarjaa.
Elokuvat
Televisiosarjat
Live-Action
Vuonna 2005 uutisoitiin, että Cyborg 009:stä olisi tekeillä näytelty Hollywood-elokuva, ja sen ohjaajana toimisi Michael Uslan. Kuvausten kerrottiin alkavan 2006 ja elokuvan valmistuvan vuonna 2008. Toistaiseksi tuntemattomista syistä projekti on myöhästynyt, eikä lisätietoja edistymisestä ole tullut ilmi. On myös liikkunut huhuja, että animaattori Peter Chung olisi tekemässä omaa versiotaan sarjasta. Hän on maininnut lukuisissa haastatteluissa tehneensä jo tarinoita 009-kyborgeista.
Knalli
thumb|Charlie Chaplin ja knalli. thumb|Bolivialainen nainen knallissa. Knalli on kova, pyöreäkupuinen miesten hattu.
Tukeva huovasta valmistettu knalli suunniteltiin alun perin suojaamaan ratsastajan päätä matalalla kasvavilta puun oksilta, mutta se saavutti nopeasti suosiota yleisenä päähineenä Englannissa ja Yhdysvalloissa. Huipussaan hatun suosio oli 1800-luvun lopulla, jolloin se tarjosi vaihtoehdon yläluokan silinterihatun ja alaluokan pehmeiden huopahattujen väliltä.